Vrae oor ‘sypaadjiemense’ - DieHoorn
Vrae oor ‘sypaadjiemense’
Een van die daaglikse tonele in Vredestraat naby die kruising met Langenhovenweg. Foto: Higgo Jacobs
ELKE aand lê hulle in gelid op die sy­paad­jie in Vredestraat langs die Onderwyssentrum op Oudtshoorn; ’n groep ha­welose mense wat deur inwoners herdoop is tot Oudtshoorn se sypaadjiemense.
Bedags word hul beddegoed oor­kant die pad by die munisipale gebou gebêre.
Van hulle vertel dat hulle al sewe jaar lank daar woon, winter en somer.
Hulle tap water by ’n kraan langs die munisipale gebou. Op ’n vraag oor watter toiletgeriewe hulle gebruik, antwoord van die mense: “Ons stap maar af na die rivier se kant toe, en bedags as die Burgersentrum oop is, gebruik ons die geriewe binne die gebou.”
Vir vuurmaakhout stroop hulle die naaste bome om ’n vuurtjie aan die gang te kry sodat hulle koffiewater in ’n groot Ricoffy-blik kan kook. Hulle rook hulle rokie en vee selfs hulle “werf” met ’n besem of palmtak om dit aan die kant te hou!
Een van die vroue met wie Die Hoorn gepraat het se been is ’n paar jaar gelede geamputeer. Sy ontvang sedertdien ’n maatskaplike toelaag. Op ’n vraag of hulle al aansoek vir behuising gedoen het, sê een: “Ag, meneer, jy weet mos hoe dit gaan,” skouerophalend.
Inwoners sê die groep word al hoe groter en dat hulle nie kan verstaan waarom die Oudtshoorn munisipa­liteit nie ’n plan met die mense maak nie. Inwoners wat Die Hoorn genader het, is bekommerd omdat die groep groei, maar ook bekommerd oor die mense se lewensomstandighede.
Die munisipaliteit het deur sy kommunikasiekantoor aan­gedui dat die betrokke afdeling tans aandag skenk aan Die Hoorn se na­vrae oor die aangeleentheid en teen die einde van die week sal reageer vir terugvoer in volgende week se uitgawe van die koerant.
Twee raadslede het egter met Die Hoorn oor die situasie gepraat.
Johan Fourie is die raadslid vir Wyk 3 en bewus van hierdie probleem. Hy het aan Die Hoorn gaan wys waar die mense hul beddegoed langs die Burgersentrum bêre en ook soms snags onder dak daar ’n slaapplek inrig.
Ook die speaker, Julia le Roux-Krowitz, sê dit is ’n baie groot pro­bleem waarvoor die raad ’n oplossing soek. “Munisipale amptenare kan net ingevolge munisipale regulasies optree en boetes uitreik of gemeen­skaps­diens oorweeg. Dit is nie ’n misdaad om op die sypaadjie te woon nie, maar eerder ’n sosiaal-maatskaplike probleem.”
Vredestraat se sypaadjiemense is nie die enigstes wat snags op plekke in Oudtshoorn slaap nie. Die walle van die Grobbelaarsrivier en be­graaf­plase op die dorp is ook dikwels haweloses se slaapplek.
Preston Titus-moord: Tweede verdagte verskyn in hof
Die tweede verdagte wat vir die moord op die Oudtshoorn-soldaat Preston Titus (47) aangekeer is, het vanoggend (Donderdag) vlugtig...
Skenking aan Zeekoegat Primêr
Deur Ilze-Mari Gründling DRIE organisasies van Oudtshoorn, naamlik Agri Klein Karoo, die Oudts­hoorn Besigheidskamer en Oudtshoorn en De Rust...
Crazy for Walking wil help met geestesgesondheid en stigmas
Deur Ilze-Mari Gründling DIE Crazy for Walking-inisiatief van Happiness Helps en die Vista Clinic in Gauteng – een van...
Die saak teen ’n bejaarde man wat ’n onbekende man op sy erf doodgeskiet het en van moord aangekla...
177 Kospakkies vir Mandeladag
Die span van Seeff Eiendomme op Oudtshoorn het op Mandeladag 177 kospakkies en 126 komberse en geskenkpakkies met basiese...
SAPD Akademie reik uit na gemeenskap
Deur Ilze-Mari Gründling DIE SAPD Akademie op Oudtshoorn het vandeesweek drie skole besoek as deel van ’n voortdurende uitreikprojek....
Seun (7) sterf in ‘fratsongeluk’Motorligte helder oordag naby Queen's Mall gesteel